При автомобилите гумите са радиални, но при мотоциклетите те могат да бъдат радиални или диагонални. Диагоналните и радиалните гуми имат значително различни динамични свойства. Те създават различни сили в завой, имат различна еластичност, както и други разлики. Използването на едните или другите зависи от самия мотоциклет. Поради това се препоръчва гумите да се подменят със същия вид, с които е дошъл първоначално мотоциклета.